62019CJ0744_INF
Domstolens dom (Niende Afdeling) af 14. januar 2021 –Kommissionen mod Italien (Ioniserende stråling)
(Sag C-744/19) (
1
)
»Traktatbrud – direktiv 2013/59/Euratom – grundlæggende sikkerhedsnormer til beskyttelse mod de farer, som er forbundet med udsættelse for ioniserende stråling – artikel 106 – manglende gennemførelse inden for de fastsatte frister«
1.
Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den begrundede udtalelse fastsatte frist
(Art. 258 TEUF)
(jf. præmis 9)
2.
Medlemsstater – forpligtelser – undladelse – begrundet i interne forhold – ikke tilladt
(Art. 258 TEUF)
(jf. præmis 10)
Konklusion
1)
Den Italienske Republik har tilsidesat sine forpligtelser i henhold til artikel 106, stk. 1 og 3, i Rådets direktiv 2013/59/Euratom af 5. december 2013 om fastlæggelse af grundlæggende sikkerhedsnormer til beskyttelse mod de farer, som er forbundet med udsættelse for ioniserende stråling, og om ophævelse af direktiv 89/618/Euratom, 90/641/Euratom, 96/29/Euratom, 97/43/Euratom og 2003/122/Euratom, idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme dette direktiv, og idet den ikke har meddelt Europa-Kommissionen teksten til de nationale retsforskrifter, som eventuelt er blevet udstedt på det område, der er omfattet af direktivet.
2)
Den Italienske Republik betaler sagsomkostningerne.
(
1
) – EUT C 399 af 25.11.2019.